Publication: Magyar Közlöny
Issue: MK-1998-107 (Year: 1998, Number: 107)
Era: 1990-2004
Section: a 8/1998. (XII. 1.) OM rendelethez
Paragraph Index: 162

6. Az ismeretek ellenőrzési rendszere, az ellenőrzés formái Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati minősítések megszerzéséből, vizsgákból, gyakorlatok elvégzéséből, szakdolgozat elkészítéséből, valamint záróvizsga letételéből tevődik össze. A minősítésben a kollokvium, a szigorlat, a szakdolgozat és a zárótanítás (zárógyakorlat) öt fokozatú, a gyakorlatok minősítése három fokozatú. Minimálisan 6 kollokvium, 10 gyakorlati jegy és a zárótanítás (zárógyakorlat), valamint két szigorlat letétele kötelező. 6.1. Kötelező szigorlatok: — a drámapedagógia elmélete, — a választott specializációnak megfelelő ismeretek. 6.2. A szakdolgozat Olyan írásbeli dolgozat, amely a drámapedagógia elméleti vagy gyakorlati területeivel összefüggő témában készült, s tanúsítja, hogy a hallgató tanulmányaira támaszkodva, illetve a vonatkozó szakirodalom és gyakorlati vagy empirikus vizsgálati tapasztalatai feldolgozásával önállóan képes a tanult ismeretanyag alkotó alkalmazására. 6.3. A záróvizsga 6.3.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — bírálattal elfogadott szakdolgozat, — zárótanítás (zárógyakorlat). 6.3.2. A záróvizsga részei: — a szakdolgozat megvédése, — a képzés témaköreit átfogó komplex szóbeli vizsga, különös tekintettel a tanultak gyakorlati alkalmazására. 6.3.3. A záróvizsga eredménye A szakdolgozat és védése alapján kapott érdemjegy és a szóbeli záróvizsgán nyújtott teljesítmény érdemjegye alapján számított átlag, ötfokozatú jeggyel kifejezve. Az oktatási miniszter 9/1998. (XII. 1.) OM rendelete az óvodai környezeti nevelő szakirányú továbbképzési szak képesítési követelményeiről A felsőoktatásról szóló, többször módosított 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/284f1d3355af1f644f0217fa1f8e90f510cfbf40/dokumentumok/276c93ff6ecfdb707e1809a2a8acaac305f87d2d/letoltes